มันนี่ทูเดย์
อาเซียนศึกษากรีนบอนด์
30 ก.ย. 2559

อาเซียนศึกษากรีนบอนด์
นายวโรทัย โกศลพิศิษฐ์กุล รองผู้อำนวยการสำนักงานเศรษฐกิจการคลัง เผยผลประชุมคณะทำงานเพื่อพัฒนาตลาดทุนอาเซียน (ASEAN Working Committee on Capital Market Development หรือ WC-CMD) ว่าผู้แทนธนาคารพัฒนาเอเชีย (เอดีบี) ได้เสนอข้อมูลเรื่องกรีนบอนด์ (Green Bond) หรือการระดมทุนในโครงการที่เป็นมิตรต่อสิ่งแวดล้อมในกลุ่มประเทศอาเซียน และควรศึกษาเชิงลึกถึงแนวทางพัฒนากรีนบอนด์ โดยที่ประชุมให้ประเทศไทยเป็นเจ้าภาพร่วมศึกษากับสำนักเลขาธิการอาเซียนและเอดีบี
ธปท.ออกบอนด์ 5 หมื่น ล.
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) เปิดเผยว่า ธปท.ได้ออกประกาศขายพันธบัตรประเภทอายุไม่เกิน 14 วัน เดือน ก.ย. 2559 วงเงิน 5 หมื่นล้านบาท ซึ่งเปิดประมูลในวันที่ 30 ก.ย.นี้ เพื่อดูแลสภาพคล่องในระบบ ทั้งนี้จากข้อมูลล่าสุด วันที่ 29 ก.ย. พบว่า ธปท.ขายพันธบัตรออกไป เพื่อดูดสภาพคล่องแล้ว 8.41 แสนล้านบาท